Dolná dutá žila

Dolná dutá žila () je žila, ktorá odvádza žilovú krv z dolných končatín, z orgánov panvy a jej stien, zo stien brucha a párových orgánov dutiny brušnej. 

Vzniká sútokom spoločných bedrových žíl () vo výške L4, prebieha po pravom obvode tiel driekových stavcov napravo od brušnej aorty a po prestupe cez bránicu prerazí perikard a končí vústením do pravej predsiene srdca. Vo svojom priebehu dvakrát zhrubne, prvýkrát po vústení obličkových žíl (), ktoré vedú krv z obličiek a nadobličiek a druhýkrát tesne pod bránicou v priebehu cez pečeň po vústení pečeňových žíl (), ktoré odvádzajú žilovú krv z pečene.

Do dolnej dutej žily sa vlievajú aj párové driekové žily, ktoré zbierajú krv z brušnej steny, a sprevádzaju rovnomenné tepny brušnej aorty.

 Zdroje 
 Vysokoškolské učebné texty Srdcovocievny systém, kategórie anatómia človeka

Kategória:Ramenohlavové žily